ALMA
În căutarea originii noastre cosmice
La înălţime pe platoul Chajnantor, în Anzii Chilieni,
găsim unul dintre cele mai dure medii de pe Pământ.
În mijloc vulcani...
Câmpii pustii...
Şi vânturi puternice...
ALMA - Atacama Large Millimeter Array - este gata.
Astronomi și oameni de știință de pe tot globul
au aşteptat cu nerăbdare acest moment, timp de zeci de ani.
ALMA este cel mai mare proiect astronomic din lume.
Dar nu este un telescop convenţional.
În loc să colecteze și să analizeze lumina vizibilă,
acesta se axează pe o parte vastă şi necartată a spectrului.
Prin deschiderea unei noi uşi către cosmos,
ALMA explorează una dintre ultimele frontiere ale astronomiei - Universul rece şi distant.
Toate sunt în căutarea răsupunsurilor privind originile noastre cosmice.
Cum se formează stelele şi planetele?
Cum s-au format primele galaxii?
Platoul Chajnantor din nordul statului Chile.
În ciuda altitudinii de 5000 de metri, care îţi taie răsuflarea la propriu,
ALMA a înflorit.
În ultimii ani,
mai mult de 50 de antene au fost instalate în toată câmpia vastă şi pustie.
ALMA este un telescop unic, gigant, construit în cadrul unui parteneriat
dintre Europa, America de Nord și Asia de Est, în cooperare cu Chile.
Șaizeci și șase de antene moderne vor observa Universul
la lungimi de undă de milimetru şi submillimetru,
de o mie de ori mai lungi decât lungimile de undă vizibile.
Această lumină ajunge la noi de la unele dintre cele mai reci
și cele mai îndepărtate obiecte din Univers.
Vaporii de apă din atmosferă blochează
aceşti curenţi din Universul ascuns,
şi pentru a-i colecta trebuie să găsim un spaţiu extrem de întins și uscat,
precum Chajnantor.
Crearea telescopului ALMA
Originea proiectului ALMA datează de decenii bune.
Oameni de știință din Europa, America de Nord și Asia de Est
au dezvoltat trei concepte individuale pentru crearea unor telescoape mari
de observație milimetrică și submilimetrică.
În final, aceste concepte au fost comasate într-unul singur.
Dezvoltarea ştiinţei presupune colaborari mari la nivel mondial.
Împreună, țările pot realiza ceea ce nu pot face ele singure.
Un întreg este mai puternic decât toate părțile sale.
Proiectul ALMA a luat naştere!
Găsirea celui mai bun teren
Acest telescop nou avea nevoie de o ,,casă",
şi atenţia s-a îndreptat către Chajnantor.
Fiecare aspect al terenului, de la cele astronomice până la cele meteorologice,
a fost testat cu atenție, iar atmosfera a fost monitorizată zilnic.
Concluzia: Chajnantor era locul perfect pentru ALMA.
Săparea terenului
Construcția a început în 2003 prin săparea terenului
pentru situl de operare ALMA.
Condiţiile de aici, care sunt la o altitudine de 5000 de metri
sunt dure şi foarte solicitante.
Vânturi puternice.
Temperaturi joase.
Radiaţii ultraviolete intense.
Şi o atmosferă îngrozitor de rarefiată.
Atât de rarefiată, încât lucrătorii de aici au nevoie de oxigen suplimentar
și trebuie să se supună unor controale riguroase de sănătate.
Pregătirea instrumentelor
Construcţia antenelor ALMA a fost împărţită
între cei trei parteneri ai ALMA.
Trei prototipuri au fost testate de către Instalația de Testare ALMA,
pe terenul telescopului VLA, in SUA.
Cele 66 de antene de pe platoul înalt sunt o parte esențială a ALMA.
Discurile lor uriaşe captează unde milimetrice din spaţiu.
Aceste antene sunt într-adevăr moderne.
Grosimea lor este cu mult mai mică decât grosimea unei foi de hârtie.
Ele se mişcă atât de precis încât pot capta o minge de golf la o distanță de 15 kilometri.
Și ele trebuie să reziste, expuse la diverşi factori, pe Chajnantor!
Douăzeci și cinci de antene au fost furnizate de către Observatorul European de Sud,
25 de către Observatorul Astronomic National Radio,
şi 16 de către Observatorul Astronomic Național al Japoniei.
Printr-un adevărat efort la nivel global,
elementele antenei au fost construite în câteva locaţii din lume,
trimise mai apoi spre Chile pentru a fi asamblate
şi mai apoi testate de către situl de operare,
aproape gata de a observa cerul pentru prima dată.
Conectând primele antene
Prima antenă ALMA a fost acceptată și, la scurt timp după aceea,
două antene au fost interconectate cu succes.
Detectoarele din fiecare antenă înregistrează cele mai fine nuanţe
ale semnalelor slabe colectate de discuri.
Detectoarele de acest gen sunt cele mai sensibile
şi sunt răcite cu heliu
la doar patru grade Celsius.
Atingând noi culmi
Prima antenă finalizată îşi croieşte drum
către situl de operare.
Două vehicule de transport construite la comandă - Otto și Lore -
mută de jur împrejur antenele de 100 de tone.
Otto urcă cu grijă drumurile şerpuite,
urcând antena de înaltă tehnologie
către „casa" sa finală, pe terenul înalt.
Acestă primă antenă a fost curând urmată de multe altele.
Depășirea așteptărilor
Primele constatări privind utilizarea a două, și mai apoi a trei antene,
au fost făcute la unison.
Testarea terenului ALMA
Și totul s-a încheiat cu succes!
Undele de lungime milimetrică și submilimetrică
deschid astronomilor o nouă ușă către Univers.
Însă pentru a le vedea mai clar, astronomii au nevoie
de un telescop cu un singur disc, care ar trebui să fie
la kilometri depărtare (ceea ce e imposibil de construit).
În schimb, ALMA folosește 66 de antene separate
care pot fi împrăștiate pe întreaga câmpie
la distanță de până la 16 kilometri.
Antenele sunt interconectate, iar semnalele lor sunt combinate.
Rezultatul: un telescop uriaș, întins pe toată suprafața,
care observă cu o acuratețe și precizie de nedescris.
Pentru a da un sens acestor semnale intercalate
este nevoie de un computer situat la cea mai înaltă altitudine din lume.
Având 134 milioane de procesoare,
și efectuând 17 catralioane de operații pe secundă,
- la fel ca cel mai rapid supercomputer din lume -
corelatorul ALMA, pe Chajnantor,
combină și compară semnalele de la fiecare antenă.
Pe măsură ce sosesc din ce în ce mai multe antene pe Chajnantor,
situl de operare, centrul de control al observatorului,
este situat la o altitudine puţin mai mică, de 2900 metri.
Pe teren e mişcare zi şi noapte.
Manipularea telescopului.
Testarea şi mentenanţa antenelor şi a celorlalte echipamente.
Şi lucrătorii ALMA se duc acasă
în timpul turelor de zi şi de noapte la observator.
Birourile Centrale de la Santiago
În capitala statului gazdă, Chile,
Birourile Centrale de la Santiago au fost construite.
Aici, activează personalul tehnic, științific și administrativ
al Oficiului Comun ALMA.
Demonstrarea perfecţiunii
Chiar și înainte de finalizarea construcției,
au avut loc primele observaţii ştiinţifice
cu marea majoritate a antenelor.
ALMA şi-a deschis ochii!
Mii de oameni de ştiinţă din lume
au concurat pentru a fi printre puţinii norocoși care au folosit primii echipamentele.
Chiar şi cu 16 antene,
ALMA era deja cel mai puternic telescop de acest gen.
Primele observații științifice au atins aşteptările tuturor.
Galaxiile Antennae,
o pereche de galaxii cu forme foarte ciudate, care se ciocnesc în mod dramatic.
Lumina vizibilă ne poate arăta stelele în galaxii,
dar ALMA dezvăluie norii de gaz dens şi rece
din care iau naştere noi stele.
Inima galaxiei Centaurus A.
ALMA cercetează prin zone de praf opace, care îi ascund centrul..
O vedere din apropierea stelei Fomalhaut oferă indicii
despre modul în care sistemele planetare se formează și evoluează.
Boabe de praf cosmic găsite în jurul unei planete pitice maro
arată că planetele telurice
ar putea fi mai frecvente în Univers decât ne-am gândit.
Molecule de zahăr,
reperate în jurul unei stele tinere, pentru prima dată:
construirea unor grupări de viață în locul potrivit, la momentul potrivit,
pentru a fi parte a unor noi planete care se formează în jurul stelei.
O structură spirală neașteptată din materia vechii stele R Sculptoris
a dezvăluit secretele acestei stele pe moarte.
Fluxuri mari de gaze naturale
care curg într-o gaură
din discul de materie din jurul unei stele tinere.
O etapă cheie în nașterea planetelor gigant,
observată pentru prima dată.
Și toate acestea înainte ca sistemul să fie într-adevăr complet!
Către noi orizonturi
Inaugurarea ALMA sărbătorește maturitatea sa.
Călătoria a fost una lungă.
ALMA s-a dezvoltat dintr-o idee,
către un proiect de construcţie,
către un observator complet operațional,
până la un adevărat parteneriat științific global.
În frumusețea senină şi pustie din deșertul chilian Atacama,
ALMA este pregătită pentru viitor.
Prin folosirea acestui telescop uimitor,
toţi astronomii din lume vor cerceta profund
toate secretele ascunse ale cosmosului.
În căutarea originilor noastre cosmice!
ALMA
Pentru toți cei a căror curiozitate îi determină să întrebe cele mai măreţe întrebări.
Transcriere realizată de ESO, traducere realizată de Anca Manole.